

**REPUBLIKA HRVATSKA**

**KARLOVAČKA ŽUPANIJA**

**OPĆINA NETRETIĆ**

**OPĆINSKI NAČELNIK**

KLASA: 406-06/23-02/06

URBROJ: 2133-11-01/02-23-14

Netretić, 12.10.2023.

Na temelju članka 8. Odluke o uvjetima, načinu i postupku raspolaganja nekretninama u vlasništvu Općine Netretić („Glasnik Općine Netretić“ broj 07/17 ) i članka 2. Odluke Općinskog načelnika od dana 12.10.2023., općinski načelnik Općine Netretić dana 20.10.2023. godine raspisuje

**JAVNI NATJEČAJ**

**za prodaju nekretnine**

Predmet Javnog natječaja je prodaja nekretnine Općine Netretić upisane u zemljišne knjige Općinskog suda u Karlovcu, Zemljišnoknjižni odjel Karlovac, u z.k.ul.br.1327, k.o. 307963 Vinski Vrh i to:

1. kčbr. 2598 CESTA DO NETRETIĆ JANKA NC NE-09 pov. 586 m2

NERAZVRSTANA CESTA pov. 586 m2

UKUPNO: 586 m2

Nekretnina iz točke 1. ovog Natječaja prodaje se po početnoj prodajnoj cijeni od 4.290,00 eura, a prema Elaboratu o procjeni vrijednosti nekretnine.

1. Natječaj se provodi prikupljanjem pisanih ponuda u zatvorenim omotnicama.

Pravo podnošenja pisane ponude imaju sve fizičke osobe državljani Republike Hrvatske i državljani država članica Europske unije, te pravne osobe registrirane u Republici Hrvatskoj i državama članicama Europske unije.

Ostale strane pravne i fizičke osobe mogu sudjelovati na javnom natječaju ako ispunjavaju zakonom propisane uvjete za stjecanje prava vlasništva nekretnina na području Republike Hrvatske.

1. Rok za podnošenje pisanih ponuda je **do 06. studenog 2023. godine**.

Ponude će se otvarati 10.studenog 2023. godine u 13,00 sati u Vijećnici Općine Netretić na adresi Netretić 2a, Netretić.

Ponuditelji, koji su dostavili pisane ponude, imaju pravo nazočiti otvaranju ponuda.

1. Prije davanja ponude ponuditelj može izvršiti obilazak lokacije i utvrditi sve mjerodavne elemente za davanje ponude.
2. Ponuditelji koji sudjeluju u javnom natječaju dužni su uplatiti jamčevinu u iznosu od 10% utvrđene početne prodajne cijene.

Jamčevina se uplaćuje na račun Općine Netretić IBAN HR7523900011828100000, model HR68, s pozivom na broj 9016-OIB za fizičke i pravne osobe s naznakom „ jamčevina za kupnju nekretnine“.

Priznanica o uplati jamčevine za fizičke osobe, odnosno ovjerena kopija naloga za prijenos sredstava o uplati jamčevine za pravne osobe prilaže se pismenoj ponudi. Jamčevina najpovoljnijeg ponuditelja uračunava se u prodajnu cijenu počevši od dana nastanka obveze plaćanja iste.

Ponuditeljima, čije ponude nisu prihvaćene, jamčevina će biti vraćena, bez prava na

kamate, u roku od 8 dana od dana donošenja Odluke o prodaji nekretnine najpovoljnijem ponuditelju.

Ponuditelj čije ponuda bude izabrana kao najpovoljnija i naknadno odustane od zaključenja ugovora , nema pravo na povrat jamčevine.

1. Ponuda se predaje u zatvorenoj omotnici preporučeno putem pošte ili predajom osobno u pisarnici Općine Netretić, Netretić 3a Netretić, radnim danima od ponedjeljka do petka u vremenu od 07:00 do 15:00 sati, adresirana na adresu OPĆINA NETRETIĆ, Netretić 3a, 47271 Netretić s oznakom „ Ponuda za natječaj - NE OTVARAJ“.
2. Ponuda mora sadržavati:

* ime i prezime, OIB i adresu ponuditelja (fizička osoba) ili naziv i sjedište te MBS i OIB ponuditelja (pravna osoba),
* za fizičke osobe original ili preslika domovnice ili osobne iskaznice, a za pravne osobe original ili preslika rješenja o registraciji s dokazom o osobi ovlaštenoj za zastupanje,
* dokaz o ispunjavanju zakonom propisanih uvjeta za stjecanje prava vlasništva za strane osobe,
* dokaz o uplati jamčevine koja se plaća u iznosu od 10% od početne prodajne cijene,
* iznos ponuđene cijene,
* broj računa natjecatelja radi eventualnog povrata jamčevine.

1. Nepravovremene i nepotpune ponude neće se razmatrati.

Najpovoljnijim ponuditeljem smatra se ponuditelj koji ponudi najvišu cijenu iznad početne,uz uvjet da ispunjava i sve uvjete navedene u natječaju.

Ponuditelji će biti obaviješteni o rezultatima provedenog javnog natječaja u roku od 8 (osam) dana od dana donošenja Odluke o prodaji nekretnine najpovoljnijem ponuditelju.

S odabranim ponuditeljem sklopit će se ugovor o kupoprodaji nekretnina u roku od

15 dana od dana donošenja Odluke o prodaji nekretnina najpovoljnijem ponuditelju.

1. Izabrani ponuditelj obavezan je u roku od 30 (trideset) dana od dana sklapanja Ugovora o kupoprodaji nekretnine platiti ugovorenu cijenu. U slučaju zakašnjenja kupac je dužan uz kupoprodajnu cijenu platiti i zakonsku zateznu kamatu za vrijeme kašnjenja.
2. Općina Netretić zadržava pravo ne odabrati niti jednu ponudu i poništiti natječaj bez obrazloženja i odgovornosti prema bilo kojem ponuditelju.
3. Dodatne obavijesti o javnom natječaju mogu se dobiti na adresi Općina Netretić, Netretić 3a, 47271 Netretić ili na broj telefona 047/ 804-425.

**Općinski načelnik:**

**Marijan Peretić**